Fares Karama d yiwen n urgaz d amerkanti maca, ur yesɛi ara aṭas n dderya ala yiwet-agi n teqcict, d nettat ara iwerten akk ayen i yesɛa baba-s, d aya i yeǧǧan argaz-agi ad tt-yefren, mačči ɣef zzin-is, neɣ ɣef leḥdaqa-s, acku iswi-ines, netta, d mmi-s n gma-s, d idrimen-is. yiss ara ḍemnen tudert-nsen ɣer sdat, yerna aya-agi ad t-iɛawen i wakken ad isali ccan-is. deg tmettia . Irgazen-agi i ixeddmen di taɣult n ddin, ma d inselmen ama d wiyaḍur sqenniɛen ara s wazalnsen d leqder i asen-fkan , ttnadin ad nasben seg wid i yesɛan idrimen. Yezmer uqcic ad yewret tagelda sɣur baba-s mi ara yemmet maca, di temsalt n ddin, amkan-agi yettuwrat gar watmaten d warraw n watmaten xas di tudert-is, s wakka aselway n ddin am limam d wid-nni nniḍen ttuɣalen am yizerman di lebḥer, i iẓeddmen ɣef tnegmirt i wakken ad summen idammen-is s waṭas n yimawen.